**PLAN DJELOVANJA OPĆINE PETRIJANEC**

**U PODRUČJU PRIRODNIH NEPOGODA**

**ZA 2020. GODINU**

****

**Petrijanec, studeni 2019. godine**

**SADRŽAJ:**

[1. Uvod 3](#_Toc23761450)

[2. Prirodne nepogode 4](#_Toc23761451)

[2.1. Obaveze Općine Petrijanec iz područja civilne zaštite i zaštite od požara, a koje se tiču prirodnih nepogoda 5](#_Toc23761452)

[3. Popis mjera i nositelja mjera u slučaju nastajanja prirodne nepogode na području Općine Petrijanec 10](#_Toc23761453)

[4. Izvori sredstava pomoći za ublažavanje i djelomično uklanjanje posljedica prirodnih nepogoda 11](#_Toc23761454)

[5. Proglašenje prirodne nepogode 12](#_Toc23761455)

[5.1. Sadržaj prijave prve procjene štete 13](#_Toc23761456)

[5.2. Konačna procjena štete 13](#_Toc23761457)

[5.3. Žurna pomoć 14](#_Toc23761458)

[6. Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradavanja stanovništva 15](#_Toc23761459)

[6.1. Procjena elementarnih nepogoda na području Općine Petrijanec u posljednjih 10 godina 17](#_Toc23761460)

[7. Mjere i suradnja s nadležnim tijelima 18](#_Toc23761461)

[7.1. Povjerenstva 18](#_Toc23761462)

[7.2. Agrotehničke mjere 20](#_Toc23761463)

[7.3. Primjena jedinstvenih cijena i priroda za razdoblje od 1.travnja 2019. godine do 31. ožujka 2020. godine 25](#_Toc23761464)

[7.4. Osiguranje usjeva, životinja i biljaka 25](#_Toc23761465)

[8. Zaključak 27](#_Toc23761466)

**TABLICA:**

[Tablica 1. Registar prirodnih nepogoda na području Općine Petrijanec 8](#_Toc23853496)

[Tablica 2. Prikaz mjera i nositelja mjera uslijed kiše te drugih pojava 10](#_Toc23853497)

[Tablica 3. Procijenjeni iznos osiguranja opreme i drugih sredstava DVD-a Vatrogasne zajednice Općine Petrijanec 16](#_Toc23853509)

[Tablica 4. Prikaz šteta uslijed prijašnjih događaja (elementarne nepogode) na području Općine Petrijanec 17](#_Toc23853510)

[Tablica 5. Subvencije trajnih nasada 24](#_Toc23853511)

[Tablica 6. Popis bolesti životinja i zoonoza iz Uredbe (EU) br. 652/2014 europskog parlamenta i vijeća 27](#_Toc23853512)

# 1. Uvod

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: *Zakon*) Općinsko vijeće Općine Petrijanec do 30. studenog tekuće godine donosi Plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Temeljem članka 17. stavka 2. *Zakona* Plan djelovanja Općine Petrijanec u području prirodnih nepogoda treba sadržavati sljedeće:

1. popis mjera i nositelja mjera u slučaju nastajanja prirodne nepogode,
2. procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva,
3. sve druge mjere koje uključuju suradnju s nadležnim tijelima iz *Zakona* i/ili drugih tijela, znanstvenih ustanova i stručnjaka za područje prirodnih nepogoda.

Osnovni cilj *Zakona* temeljem kojeg se donosi ovaj Plan jest prikazivanje važnosti poljoprivrednih dobara te nužnosti uspostave Registra šteta. Registar šteta sadrži podatke koji se odnose na vrstu šteta, vrijeme nastanka prirodne nepogode, po vrstama korisnika (fizičke  i pravne osobe)  te na  područje koje je zahvaćeno prirodnom nepogodom[[1]](#footnote-1). Također, sadrži evidenciju svih prijavljenih šteta na području proglašenja prirodne nepogode na jednom mjestu. Omogućuje veću preciznost pri unosu podataka te smanjuje mogućnost pogrešnog zbrajanja više vrsta unesenih šteta. Registar šteta je središnji izvor informacija o svim štetama nastalim uslijed prirodnih nepogoda na području Republike Hrvatske.

Državna tvrtka APIS IT u suradnji sa Državnim povjerenstvom za procjenu šteta od elementarnih nepogoda napravila je aplikaciju za prijavu šteta „Registar šteta“ koja je za JLS-e u uporabi od 2014. godine. Korištenje aplikacije je besplatno, pri čemu se cijeli proces prijava šteta znatno ubrzava. Pravilnikom o registru šteta od prirodnih nepogoda („Narodne novine“ broj 65/19) propisan je sadržaj, oblik i način dostave podataka o nastalim štetama od prirodnih nepogoda. Člankom 17. stavkom 3. *Zakona* načelnik Općine Petrijanec podnosi Općinskom vijeću Općine Petrijanec do 31. ožujka tekuće godine, izvješće o izvršenju plana djelovanja za proteklu kalendarsku godinu.

Obzirom na postupanje i obaveze Županijskog povjerenstva za procjenu šteta, a koje se odnose i na Općinu Petrijanec u ovom Planu su navedene i obaveze Županijskog povjerenstva.

Kako se prirodne nepogode uglavnom javljaju iznenada i ne nastaju uvijek štete istih razmjera, u ovom dijelu moguće je provesti:

* **preventivne mjere** radi umanjenja posljedica prirodne nepogode koje obuhvaćaju: uređivanje kanala i propusta uz prometnice, uređivanje korita potoka, rječica i rijeka, uređenje retencija, izgradnju barijera za sprječavanje odnošenja zemlje izvan poljoprivrednih površina, rušenje starih i trulih stabala, postavljanje zaštitnih mreža protiv tuče i sl.
* **mjere za ublažavanje i otklanjanje** izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode – pružanje prve pomoći unesrećenima ukoliko ih je bilo, čišćenje stambenih, gospodarskih i drugih objekata od nanosa mulja, šljunka, drveća i slično, odstranjivanje odronjene zemlje, mulja i šljunka s cesta i lokalnih putova, te sve ostale radnje kojima se smanjuju nastala oštećenja.

# 2. Prirodne nepogode

Prirodnom nepogodom, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnim nepogodama smatraju se:

1. potres,
2. olujni, orkanski i ostali jak vjetar,
3. požar,
4. poplava,
5. suša,
6. tuča, kiša koja se smrzava u dodiru sa podlogom,
7. mraz,
8. izvanredno velika visina snijega,
9. snježni nanos i lavina,
10. nagomilavanje leda na vodotocima,
11. klizanje, tečenje, odronjavanje i prevrtanje zemljišta,
12. druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Nepovoljne vremenske prilike mogu dovesti do niza problema u poljoprivredi. Nedostatak oborina ili njihova neravnomjerna raspodjela, izražena sušna razdoblja gotovo redovito praćena izrazito visokim temperaturama zraka, te ekstremni vremenski uvjeti poput tuče i jakih vjetrova izrazito utječu na poljoprivrednu proizvodnju. Pad prinosa ili potpuni gubitak prinosa i financijski gubitci glavne su izravne posljedice prirodne nepogode.

Prema podacima, u posljednjih 10 godina, za područje Općine Petrijanec proglašavane su elementarne (prirodne) nepogode zbog suše i mraza, a što će biti jasnije prikazano u Poglavlju 6. ovog Plana.

Štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite. Kao šteta od prirodne nepogode, za koju se može dati pomoć smatra se direktna odnosno izravna šteta.

Skupine dobara za koje se utvrđuje šteta:

* građevine,
* oprema,
* zemljište,
* šume,
* poljoprivreda,
* biljna proizvodnja,
* višegodišnji nasadi,
* obrtna sredstva u poljoprivredi,
* stočarstvo,
* ribarstvo i akvakultura,
* divljač.

Prirodna nepogoda može se proglasiti ako je vrijednost ukupne izravne štete najmanje 20% vrijednosti izvornih prihoda Općine Petrijanec za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području Općine Petrijanec ili ako je nepogoda umanjila vrijednost imovine na području Općine Petrijanec najmanje 30%. Ispunjenje uvjeta za proglašenje prirodne nepogode utvrđuje Povjerenstvo za procjenu štete Općine Petrijanec.

## 2.1. Obaveze Općine Petrijanec iz područja civilne zaštite i zaštite od požara, a koje se tiču prirodnih nepogoda

* **Civilna zaštita**

Temeljem Zakona o sustavu civilne zaštite („Narodne novine“ broj 82/15, 118/18) Općina Petrijanec ima usvojenu Procjenu rizika od velikih nesreća (KLASA:810-01/18-01/20, URBROJ:2186-06-01/18-50, od 28. svibnja 2018. godine).

Prirodne nepogode kao što su: potres, poplave, suša, mraz i tuča prepoznate su i u Procjeni rizika od velikih nesreća za Općinu Petrijanec.

Osnova za izradu Plana djelovanja civilne zaštite Općine Petrijanec je Procjena rizika od velikih nesreća za Općinu Petrijanec unutar koje su identificirani svi, a obrađeni samo najznačajniji rizici za koje su definirane mjere civilne zaštite Planom djelovanja civilne zaštite Općine Petrijanec. Općinski načelnik Općine Petrijanec je dana 28. studenog 2018. godine donio Odluku o donošenju Plana djelovanja civilne zaštite Općine Petrijanec („Službeni vjesnik Varaždinske županije“ broj 79/18).

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama spašavanja života i zdravlja građana, materijalnih i kulturnih dobara i okoliša i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, KBRN zaštita, asanacija (humana, animalna, asanacija terena) zaštita životinja i namirnica životinjskog porijekla te zaštita bilja i namirnica biljnog porijekla.

Zakonom o sustavu civilne zaštite („Narodne novine“ broj 82/15, 118/18) kao jedna od mjera je prepoznata asanacija terena koja označava skup organiziranih i koordiniranih tehničkih, zdravstvenih i poljoprivrednih mjera i postupaka radi uklanjanja izvora širenja društveno opasnih bolesti.

Plan djelovanja Općine Petrijanec u području prirodnih nepogoda za 2020. godinu označava blisku poveznicu sa sustavom civilne zaštite te djelovanjem operativnih snaga u sustavu civilne zaštite ***(Prilozi 1.).*** Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) za sprječavanje nastanka i uklanjanje posljedica velikih nesreća i katastrofa te dr.

Prirodne nepogode koje su analizirane u Poglavlju 6. Procjene rizika od velikih nesreća za Općinu Petrijanec neće se obrađivati ovim Planom jer su mjere za iste razrađeni u Procjeni rizika te u Planu djelovanja civilne zaštite Općine Petrijanec, ali će se isti prikazati u Tablici 1.

* **Zaštita od požara**

Zaštitu od požara provode, osim fizičkih i pravnih osoba i pravne osobe te udruge koje obavljaju vatrogasnu djelatnost i djelatnost civilne zaštite, Općina Petrijanec te Varaždinska županija. Svaka fizička i pravna osoba odgovorna je za neprovođenje mjera zaštite od požara, izazivanje požara, kao i za posljedice koje iz toga nastanu. Dokumenti zaštite od požara Općine Petrijanec kojima se uređuju organizacija i mjere zaštite od požara su Procjena ugroženosti od požara i tehnološke eksplozije Općine Petrijanec i Plan zaštite od požara Općine Petrijanec (Odluka o donošenju Procjene ugroženosti od požara i Plana zaštite od požara za Općinu Petrijanec „Službeni vjesnik Varaždinske županije“ broj 47/15) te Godišnji provedbeni plan unaprjeđenja zaštite od požara za područje Općine Petrijanec za 2019. godinu (KLASA:214-01/19-01/94, URBROJ:2186-06-01/19-6, od 16. svibnja 2019. godine). Godišnji provedbeni plan unaprjeđenja zaštite od požara Općine Petrijanec potrebno je donositi na temelju Godišnjeg provedbenog plana unaprjeđenja zaštite od požara Varaždinske županije, za svaku tekuću godinu.

Općinsko vijeće Općine Petrijanec dužno je najmanje jednom godišnje razmatrati Izvješće o stanju zaštite od požara na području Općine Petrijanec i stanju provedbe godišnjeg provedbenog plana unaprjeđenja zaštite od požara.

Temeljem Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini („Narodne novine“ broj 35/19), Općinsko vijeće Općine Petrijanec je na 17. sjednici održanoj 16. svibnja 2019. godine, donijelo Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini na području Općine Petrijanec KLASA:214-01/19-01/94, URBROJ:2186-06-01/19-10.

Odlukom o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu („Službeni vjesnik Varaždinske županije“ broj 23/17) propisane su mjere zaštite od požara koje se odnose na mjere zaštite od požara na poljoprivrednom zemljištu.

U Tablici 1. prikazan je registar prirodnih nepogoda, odnosno potencijalnih prijetnji za područje Općine Petrijanec te u skladu s time u tablici su prikazane moguće posljedice te mjere odgovora na prijetnje.

Registar prirodnih nepogoda na području Općine Petrijanec izrađen je na temelju praćenja pojave prirodnih nepogoda na području Općine Petrijanec u posljednjih 10 godina. Registar prirodnih nepogoda Općine sadrži prirodne prijetnje čija je pojava evidentirana i vjerojatna na području Općine, prirodne prijetnje koje su svojom pojavom nanijele značajne štete na građevinskoj i kritičnoj infrastrukturi, štete na pokretnoj i nepokretnoj imovini, poljoprivrednim površinama te su direktno činile prijetnju životu i zdravlju ljudi kao i prirodne prijetnje koje bi svojom pojavom prouzročile katastrofalne posljedice na području Općine Petrijanec.

Tablica 1. Registar prirodnih nepogoda na području Općine Petrijanec

|  |  |  |  |  |
| --- | --- | --- | --- | --- |
| **R.B.** | **PRIRODNA NEPOGODA** | **KRATAK OPIS PRIRODNE NEPOGODE** | **PREVENTIVNE MJERE** | **MJERE ODGOVORA** |
| **1.** | **Potres** | Potres je prirodna nepogoda uzrokovana prirodnim događajem koji je vjerojatno najveći uzrok stradavanja ljudi i uništenja materijalnih dobara. Potresi su uzrok katastrofa koje karakterizira brz nastanak, događaju se učestalo i bez prethodnog upozorenja. | Protupotresno projektiranje, kao i gradnja građevina, treba se provoditi sukladno zakonskim propisima o građenju i prema postojećim tehničkim propisima za navedenu seizmičku zonu. Projektiranje, građenje i rekonstrukcija važnih građevina mora se provesti tako da građevine budu otporne na potres. Potrebno je osigurati dovoljno široke i sigurne evakuacijske putove, omogućiti nesmetan pristup svih vrsti pomoći u skladu s važećim propisima. | Postojeće operativne snage sustava civilne zaštite dovoljne su za otklanjanje posljedica uzrokovanih potresima slabije jačine.  U slučaju razornog potresa postojeće snage ne bi bile dovoljne te bi u navedenom slučaju bilo potrebno angažirati snage s županijske i državne razine. |
| **2.** | **Poplava** | Prostor Općine Petrijanec i hidrografskom smislu karakterizira rijeka Drava, koja je ova područja učestalo plavila te stvorila bogate aluvijalne nanose. Na području Općine Petrijanec nalazi se dio Ormoškog (akumulacijskog) jezera HE Varaždin koja čini dio sustava dravskih hidroelektrana. | Građenje, tehničko i gospodarsko održavanje regulacijskih i zaštitnih vodnih građevina i vodnih građevina za melioracijsku odvodnju, tehničko i gospodarsko održavanje vodotoka i vodnog dobra, te druge radove kojima se omogućuju kontrolirani i neškodljivi protoci voda i njihovo namjensko korištenje. | Uzbunjivanje i obavješćivanje, evakuacije, zbrinjavanje, sklanjanje, spašavanje te pružanje prve pomoći. |
| **3.** | **Tuča** | Područje Hrvatske nalazi se u umjerenim geografskim širinama gdje je pojava tuče i sugradice relativno česta. Pojava tuče i sugradice najčešća je u toplom dijelu godine. Tuča i sugradica svojim intenzitetom nanose velike štete na poljoprivrednim kulturama, kao i na pokretnoj i nepokretnoj imovini. | Najugroženiji sadržaji na predmetnom području su voćnjaci, a posebno se ulaže i potiče u zaštitu izgradnjom sustava zaštitnih mreža od tuče. Potrebno je izbjegavati izgradnju nasada i građevina osjetljivih na kišu i tuču te poticati njihovo osiguranje. Osjetljivu kulturnu baštinu i imovinu potrebno je preventivno zaštititi od ugroze. | Upozoravanje, obavješćivanje.  Postojeće operativne snage sustava civilne zaštite dovoljne su za reagiranje u slučaju tuče i saniranju posljedica. |
| **4.** | **Mraz** | Mraz je oborina koja nastaje kad uz hladno tlo prizemni sloj zraka pri temperaturi nižoj od 0oC izravno prijeđe iz vodene pare u led. Prilikom pojave niske temperature dolazi do smrzavanja vode što dovodi do pucanja i širenje tkiva te odumiranje biljaka. Pojavljuje se od rujna do svibnja, pri čemu je najopasniji onaj koji se pojavi u vegetacijskom razdoblju. | Edukacija i osposobljavanje stanovnika. | Upozoravanje. |
| **5.** | **Suša** | Meteorološka suša ili dulje razdoblje bez oborina može uzrokovati ozbiljne štete u poljoprivredi, vodoopskrbi i sl. Nedostatak oborina u duljem vremenskom razdoblju može, sa određenim faznim pomakom uzrokovati i hidrološku sušu koja se očituje smanjenjem površinskih i dubinskih zaliha voda. | Za sigurno korištenje vode potrebno je formirati zone sanitarne zaštite kako bi se vode zaštitile od slučajnih i namjernih zagađivača. U mjerama zaštite od suše i smanjenju eventualnih šteta potrebno je sagledati mogućnost izgradnje sustava navodnjavanja poljoprivrednih površina. | Upozoravanje. Postojeće snage vatrogastva dovoljne su za opskrbu stanovništva pitkom vodom. |
| **6.** | **Kiša (prekomjerne oborine)** | Po količini padalina Općina Petrijanec pripada humidnijim rubnim krajevima Panonske nizine. Dugotrajniji kišni period s prekomjernom količinom oborina mogu značajno pridonijeti smanjenju prinosa i kvalitete, a na dijelu površina i potpuno propadanje uroda povrća, voća, žitarica i ostalih ratarskih kultura, uzrokovati poplave. |  |  |

# 3. Popis mjera i nositelja mjera u slučaju nastajanja prirodne nepogode na području Općine Petrijanec

Prilikom provedbi mjera radi djelomičnog ublažavanja šteta od prirodnih nepogoda o kojima odlučuju nadležna tijela *Zakona* obvezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi te onemogućavanje nesmetanog funkcioniranja gospodarstva.

Tablica 2. Prikaz mjera i nositelja mjera uslijed kiše te drugih pojava\*

| **R.B.** | **mjere** | **nositelji mjera** |
| --- | --- | --- |
| 1. | Organizacija obavještavanja o pojavi opasnosti | * Općinski načelnik ***(Prilog 6.)*** |
| 2. | Organizacija provođenja mjera i aktivnosti sudionika operativnih snaga civilne zaštite za preventivnu zaštitu i otklanjanje posljedica ekstremnih vremenskih uvjeta | * Stožer civilne zaštite Općine Petrijanec **(Prilog 1.1.)** * DVD-i s područja Općine Petrijanec **(Prilog 1.2.)** * Vlasnici kritične infrastrukture ***(Prilog 5.)*** * Tvrtke i obrti koji mogu pomoći MTS ***(Prilog 5.)*** * DVD-i s područja Općine Petrijanec ***(Prilog 1.2.)*** * JVP Varaždin ***(Prilog 5.)*** * Vlasnici kritičnih infrastruktura ***(Prilog 5.)*** * Hrvatski telekom d.d. ***(Prilog 5.)*** * Povjerenici civilne zaštite i njihovi zamjenici ***(Prilog 1.6.)*** * Zavod za hitnu medicinu ***(Prilog 4.)*** * Ordinacije opće medicine ***(Prilog 4.)*** * Gradsko društvo Crvenog križa Varaždin ***(Prilog 1.3.)*** * Centar za socijalnu skrb Varaždin ***(Prilog 5.)*** * Zavod za javno zdravstvo Varaždinske županije ***(Prilog 4.)*** * Opća bolnica Varaždin ***(Prilog 4.)*** * Veterinarska ambulanta Petrijanec ***(Prilog 4.)*** * Udruge građana ***(Prilog 1.5.)*** |
| 3. | Pregled raspoloživih operativnih kapaciteta za otklanjanje posljedica od ekstremnih vremenskih uvjeta s utvrđenim zadaćama | * DVD-i s područja Općine Petrijanec ***(Prilog 1.2.)*** * Vlasnici objekata kritične infrastrukture ***(Prilog 5.)*** * Tvrtke i obrti koji mogu pomoći MTS ***(Prilog 5.)*** |
| 4. | Troškovi angažiranih pravnih osoba i redovnih službi | * Općina Petrijanec |

*\*Druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.*

# 4. Izvori sredstava pomoći za ublažavanje i djelomično uklanjanje posljedica prirodnih nepogoda

Sredstva pomoći za ublažavanje i djelomično uklanjanje posljedica prirodnih nepogoda odnose se na novčana sredstva ili ostala materijalna sredstva, kao što su oprema za zaštitu imovine fizičkih i/ili pravnih osoba, javne infrastrukture te zdravlja i života stanovništva.

Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:

* Državnog proračuna s proračunskog razdjela ministarstva nadležnog za financije,
* Fondova Europske unije, i
* Donacija.

Sredstva iz fondova EU se ne mogu osigurati unaprijed, njihova dodjela se provodi prema posebnim propisima kojima se uređuje korištenje sredstava iz fondova EU.

Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete, o čemu odlučuju nadležna tijela. Navedena sredstva su nepovratna i nenamjenska te se ne mogu koristiti kao kreditna sredstva niti zadržati kao prihod proračuna Općine Petrijanec. Načelnik Općine Petrijanec te krajnji korisnici odgovorni su za namjensko korištenje sredstava pomoći za ublažavanje i djelomično uklanjanje posljedica prirodnih nepogoda.

Pomoć za ublažavanje i djelomično uklanjanje posljedica prirodnih nepogoda ne dodjeljuje se za:

1. štete na imovini koja je osigurana,
2. štete na imovini koje nastanu od prirodnih nepogoda, a izazvane su namjerno, iz krajnjeg nemara ili nisu bile poduzete propisane mjere zaštite,
3. neizravne štete,
4. štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela,
5. štete nastale na objektu ili području koje je u skladu s propisima koji uređuju zaštitu kulturnog dobra aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom,
6. štete koje nisu prijavljene i na propisan način i u zadanom roku unijete u Registar šteta prema odredbama *Zakona*,
7. štete u slučaju osigurljivih rizika na imovini koja nije osigurana ako je vrijednost oštećene imovine manja od 60 % vrijednosti imovine.

Iznimno, od navoda **d)** sredstva pomoći za ublažavanje i djelomično uklanjanje posljedica prirodnih nepogoda mogu se dodijeliti i za štete na nezakonito izgrađenim stambenim zgradama korisnicima socijalne skrbi s priznatim pravom u sustavu socijalne skrbi određenim propisima kojima se uređuje područje socijalne skrbi i drugim pripadajućim aktima nadležnih tijela državne uprave.

Iznimno, od navoda **g)** oštećenicima se mogu dodijeliti sredstva pomoći za ublažavanje i djelomično uklanjanje posljedica prirodnih nepogoda u slučajevima otežanih gospodarskih uvjeta, socijalnih, zdravstvenih ili drugih razloga koji ugrožavaju život stanovništva na području zahvaćenom prirodnom nepogodom. O prijedlogu i prihvaćanju ovih uvjeta odlučuje županijsko povjerenstvo na prijedlog Općinskog povjerenstva.

* **Primjena pravila o državnim potporama**

Temeljem članka 22. *Zakona*, prilikom dodjele pomoći za ublažavanje i djelomično uklanjanje posljedica prirodnih nepogoda poduzetnicima na osnovi različitih mjera, a to se posebno odnosi na dodjelu novčanih sredstava u obliku subvencija ili dodjelu novčanih sredstava putem ostalih vrsta programa čiji su korisnici poduzetnici, postupa se sukladno pravilima o državnim potporama u industriji ili poljoprivredi, šumarstvu i ribarstvu.

# 5. Proglašenje prirodne nepogode

Odluku o proglašenju prirodne nepogode za Općinu Petrijanec donosi župan Varaždinske županije, na prijedlog općinskog načelnika Općine Petrijanec. Nakon proglašenja prirodne nepogode, a poradi dodjele novčanih sredstava za djelomičnu sanaciju šteta od prirodnih nepogoda Općinsko i Županijsko povjerenstvo za procjenu šteta provode sljedeće radnje:

1. prijavu prve procjene štete u Registar šteta (općinsko)
2. prijavu konačne procjene štete u Registar šteta (općinsko)
3. potvrdu konačne procjene štete u Registar šteta (županijsko).

Registar šteta je jedinstvena digitalna baza podataka o svim štetama nastalim zbog prirodnih nepogoda na području Republike Hrvatske. Obveznik unosa podataka u Registar šteta na razini Općine Petrijanec je Općinsko povjerenstvo. Općinsko povjerenstvo, u Registar šteta unosi prijave prvih procjena šteta i prijave konačnih procjena šteta, jedinstvene cijene te izvješća o utrošku dodijeljenih sredstava pomoći Općinskog povjerenstava u skladu s obrascima i elektroničkim sučeljem. Podaci iz Registra šteta koriste se kao osnova za određenje sredstava pomoći za djelomičnu sanaciju šteta nastalih zbog prirodnih nepogoda te za izradu izvješća o radu Državnog povjerenstva.

Oštećena osoba nakon nastanka prirodne nepogode prijavljuje štetu na imovini Općinskom povjerenstvu Općine Petrijanec u pisanom obliku, na propisanom obrascu, najkasnije u roku od 8 dana od dana donošenja Odluke o proglašenju prirodne nepogode. Nakon isteka roka od 8 dana, Općinsko povjerenstvo unosi sve zaprimljene prve procjene štete u Registar šteta najkasnije u roku od 15 dana od dana donošenja Odluke o proglašenju prirodne nepogode. Iznimno, oštećenik može podnijeti prijavu prvih procjena šteta i nakon isteka roka od osam dana od dana donošenja Odluke o proglašenju prirodne nepogode u slučaju postojanja objektivnih razloga na koje nije mogao utjecati, a najkasnije u roku od 12 dana od dana donošenja Odluke o proglašenju prirodne nepogode.

Također, iznimno, rok za unos podataka u Registar šteta od strane Općinskog povjerenstva može se, u slučaju postojanja objektivnih razloga na koje oštećenik nije mogao utjecati, a zbog kojih je onemogućen elektronički unos podataka u Registar šteta, produljiti za osam dana. O produljenju navedenog roka odlučuje Županijsko povjerenstvo na temelju zahtjeva Općinskog povjerenstva Općine Petrijanec.

Šteta se izražava u novčanoj vrijednosti koja je potrebna da se oštećena ili uništena imovina dovede u stanje prije njena nastanka, odnosno u vrijednosti potrebnoj da se ta dobra nabave u količini i kakvoći koju su imala neposredno prije nepogode.

## 5.1. Sadržaj prijave prve procjene štete

Prijava prve procjene štete sadržava:

1. datum donošenja Odluke o proglašenju prirodne nepogode i njezin broj,
2. podatke o vrsti prirodne nepogode,
3. podatke o trajanju prirodne nepogode,
4. podatke o području zahvaćenom prirodnom nepogodom,
5. podatke o vrsti, opisu te vrijednosti oštećene imovine,
6. podatke o ukupnom iznosu prijavljene štete te,
7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode te ostale podatke o prijavi štete sukladno *Zakonu*.

## 5.2. Konačna procjena štete

Prijava konačne procjene štete sadržava:

1. Odluku o proglašenju prirodne nepogode s obrazloženjem,
2. podatke o dokumentaciji vlasništva imovine i njihovoj vrsti,
3. podatke o vremenu i području nastanka prirodne nepogode,
4. podatke o uzroku i opsegu štete,
5. podatke o posljedicama prirodne nepogode za javni i gospodarski život Općine Petrijanec,
6. ostale statističke i vrijednosne podatke uređene *Zakonom.*

Prijavu konačne štete Općinsko povjerenstvo Općine Petrijanec unosi u Registar šteta sukladno rokovima iz članka 28. stavaka 4. i 5. *Zakona*. Konačna procjena štete predstavlja procijenjenu vrijednost nastale štete uzrokovane prirodnom nepogodom na imovini oštećenika izražene u novčanoj vrijednosti na temelju prijave i procjene štete. Ona obuhvaća vrstu i opseg štete u vrijednosnim (financijskim) i naturalnim pokazateljima prema području, imovini, djelatnostima, vremenu i uzrocima njezina nastanka te korisnicima i vlasnicima imovine. Konačnu procjenu štete utvrđuje Općinsko povjerenstvo na temelju izvršenog uvida u nastalu štetu na temelju prijave oštećenika, a tijekom procjene i utvrđivanja konačne procjene štete od prirodnih nepogoda posebno se utvrđuju:

* stradanja stanovništva,
* opseg štete na imovini,
* opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu,
* iznos troškova za ublažavanje i djelomično uklanjanje izravnih posljedica prirodnih nepogoda,
* opseg osiguranja imovine i života kod osiguravatelja,
* vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku koji je ispunio uvjete iz članaka 25. i 26. *Zakona,* Općinsko povjerenstvo prijavljuje županijskom povjerenstvu u roku od 50 dana od dana donošenja Odluke o proglašenju prirodne nepogode putem Registra šteta. Iznimno, ako se šteta na dugotrajnim nasadima utvrdi nakon isteka roka za prijavu konačne procjene štete u skladu sa prijašnjim navodom, oštećenik ima pravo zatražiti nadopunu prikaza štete najkasnije četiri mjeseca nakon isteka roka za prijavu štete.

* **Način izračuna konačne procjene štete**

Kod konačne procjene štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode.

Za procjenu štete na imovini za koje nisu propisane jedinstvene cijene koriste se važeće tržišne cijene za pojedinu vrstu imovine oštećene zbog prirodne nepogode, pri čemu se surađuje s drugim središnjim tijelima državne uprave i/ili drugim institucijama ili ustanovama koje posjeduju stručna znanja i posjeduju tražene podatke.

## 5.3. Žurna pomoć

Žurna pomoć je pomoć koja se dodjeljuje u slučajevima u kojima su posljedice na imovini stanovništva, pravnih osoba i javnoj infrastrukturi većeg opsega, a uzrokovane su prirodnom nepogodom i/ili katastrofom, te prijete ugrozom zdravlja i života stanovništva na područjima zahvaćenim prirodnom nepogodom.

Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini:

* Općini Petrijanec za pokriće troškova sanacije šteta na javnoj infrastrukturi,  troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša,
* oštećenicima, fizičkim osobama koje nisu poduzetnici u smislu *Zakona*, a koje su pretrpjele velike štete na imovini, a posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.

U slučaju ispunjenja navedenih uvjeta, Općina Petrijanec može isplatiti žurnu pomoć iz raspoloživih sredstava Proračuna. Općinsko vijeće Općine Petrijanec donosi Odluku o prijedlogu žurne pomoći, koja sadržava sljedeće:

* vrijednost novčanih sredstava žurne pomoći,
* kriteriji, način raspodjele i namjena korištenja žurne pomoći te
* drugi uvjeti i postupanja u raspodjeli žurne pomoći.

Vlada RH o dodjeli žurne pomoći donosi Odluku o dodijeli žurne pomoći za Općinu Petrijanec, koju može donijeti na temelju prijedloga Državnog povjerenstva i/ili Općine Petrijanec. Izvješće o utrošku dodijeljenih sredstava žurne pomoći, Općina Petrijanec dužna je dostaviti Vladi RH u roku navedenom u zaprimljenoj Odluci.

Općinsko povjerenstvo za procjenu štetaputem Registra šteta podnosi Županijskom povjerenstvu Izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske u roku od 20 dana od dana donošenja Odluke Vlade Republike Hrvatske o dodjeli sredstava pomoći. Sadržaj navedenog Izvješća definiran je člankom 18. stavkom 2. Pravilnika o registru šteta od prirodnih nepogoda („Narodne novine“ broj 65/19).

Uz Izvješće o utrošku sredstava za ublažavanje i djelomično uklanjanje posljedica prirodnih nepogoda, Općinsko povjerenstvo dostavlja Županijskom povjerenstvu i druge podatke u pisanom i/ili elektroničkom obliku koji osobito uključuju obrazloženja koja se odnose na utrošak i namjensko korištenje novčanih sredstava dodijeljenih iz državnog proračuna Republike Hrvatske, uključujući i izvore sredstava iz fondova Europske unije.

# 6. Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradavanja stanovništva

Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva podrazumijeva procjenu opreme i drugih sredstava nužnih za sanaciju, djelomično otklanjanje i ublažavanje štete nastale uslijed djelovanja prirodne nepogode.

Općina Petrijanec u svom vlasništvu ne posjeduje opremu i sredstva za zaštitu i sprječavanje stradanja imovine, gospodarskih funkcija i stradanja stanovništva. Opremom i sredstvima raspolažu subjekti koji su navedeni kao nositelji mjera za otklanjanje posljedica prirodnih nepogoda.

U Tablici 3. nalaze se procjene osiguranja vozila, opreme i visine polica osiguranja za vozila te osobe, za svih 5 dobrovoljnih vatrogasnih društava Općine Petrijanec.

Tablica 3. Procijenjeni iznos osiguranja opreme i drugih sredstava DVD-a Vatrogasne zajednice Općine Petrijanec

|  |  |  |  |  |  |
| --- | --- | --- | --- | --- | --- |
|  | **DVD PETRIJANEC** | **DVD DRUŽBINEC** | **DVD MAJERJE** | **DVD NOVA VES** | **DVD STRMEC PODRAVSKI** |
| vrijednost vozila | 200.000,00 | 50.000,00 | 15.000,00 | 180.000,00 | 167.000,00 |
| vrijednost opreme | 262.000,00 | 25.000,00 | 76.000,00 | 70.000,00 | 50.000,00 |
| polica osiguranja za vozilo | 3.200,00 | 1.200,00 | 1.400,00 | 5.000,00 | 1.000,00 |
| polica osiguranja za ljude | 500,00 | 400,00 | 350,00 | 1.000,00 | 450,00 |

**Izvor: Plan djelovanja Općine Petrijanec u području prirodnih nepogoda za 2019. godinu**

Vatrogasna zajednica Općine Petrijanec ne posjeduje nikakvu opremu, a njezini dužnosnici osigurani su svaki putem svojeg DVD-a. Sva dobrovoljna vatrogasna društva imaju osigurane samo ljude i vozila ( police osnovnog osiguranja vozila). Druga oprema nije osigurana. Obzirom na kratak period od usvajanja Plana djelovanja Općine Petrijanec u području prirodnih nepogoda za 2019. godinu te izrade ovog Plana podaci iz Tablice 3. mogu se uzeti kao važeći te nije potrebno navoditi nove podatke.

Kako bi se zadržala te unaprijedila spremnost DVD-a Vatrogasne zajednice Općine Petrijanec te ostalih snaga koji imaju ulogu u zaštiti i sprječavanju stradanja imovine, gospodarskih funkcija i stradavanja stanovništva, veoma je bitno kontinuirano ulaganje u opremu i sredstva kao i osposobljavanje te uvježbavanje pripadnika istih. U Procjeni rizika od velikih nesreća za Općinu Petrijanec utvrđena je visoka spremnost operativnih snaga sustava civilne zaštite.

Uz navedeno, veoma je važno planiranje tekuće proračunske pričuve sa namjenom podmirenja rashoda nastalih i uslijed elementarne nepogode. Temeljem članka 56. stavka 3. Zakona o proračunu („Narodne novine“ broj 87/08, 136/12 i 15/15) sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća.

U Proračunu Općine Petrijanec za 2019. godinu određena je proračunska pričuva u iznosu od 50.000,00 kuna.

## 6.1. Procjena elementarnih nepogoda na području Općine Petrijanec u posljednjih 10 godina

Na području Općine Petrijanec postoji ukupno 2.219 ha poljoprivrednog zemljišta isključivo osnovne namjene, što predstavlja 47% ukupne površine Općine. U Tablici 4. navedene su elementarne nepogode koje su zahvatile područje Općine Petrijanec u posljednjih 10 godina.

Tablica 4. Prikaz šteta uslijed prijašnjih događaja (elementarne nepogode) na području Općine Petrijanec

|  |  |  |  |  |  |  |  |
| --- | --- | --- | --- | --- | --- | --- | --- |
| **GODINA** | **PRIRODNA NEPOGODA** | **BROJ PRIJAVA SA DIREKTIMA ŠTETAMA** | **PRVE PROCJENE**  **ŠTETE**  **-KN-** | **KONAČNA**  **ŠTETA**  **-KN-** | **RASHOD** | **PRIHOD** | **IZVOR SREDSTAVA ZA POMOĆ U SANACIJI ŠTETA**  **-PLAN** |
| 2008. | TUČA | / | / | / | 722.439,00 | 722.439,00 | Državni proračun |
| 80.000,00 | 80.000,00 | Županijski proračun |
| TUČA | / | / | / | 4.851.419,30 | 4.851.419,30 | Osiguravajuća tvrtka (subvencije osiguranja usjeva, nasada, stoke) |
| 2011. | SUŠA |  |  |  | 177.193,70 | 177.193,70 | Državni proračun-doznaka i prijenos sredstava |
| 2017. | SUŠA/MRAZ | / | / | / | - | 326.185,00 | Državni proračun |
| 2018. | - | - | - | - | 326.185,00 | - |

*Napomena: Planirana sredstva temelje se na doznaci istih sa razine državnog i županijskog proračuna, a Općina Petrijanec ih samo prosljeđuje. Ministarstva kao korisnici državnog proračuna također mogu doznačivati sredstva.*

*Zakonska odredba: Planiranja tekuće proračunske pričuve sa namjenom podmirenja rashoda nastalih i uslijed elementarne nepogode. Tvrtka Apis posjeduje računalni program za obračun nastale štete (elementarne nepogode). U Općini se nakon proglašenja elementarne nepogode od strane Županije, prikupljaju podaci o šteti i radi se obrada direktno u programu. Od prijavitelja štete od elementarne nepogode navodi se broj kčbr., k.o., zasijana kultura, vlasnički list ili izvod iz Registra upisnika OPG-a.*

Za elementarne nepogode Odlukom Vlade Republike Hrvatske (KLASA:022-03/17-04/476, URBROJ:50301-25/14-17-2, od 28. prosinca 2017. godine) o dodjeli sredstava žurne pomoći za ublažavanje posljedica elementarnih nepogoda u 2017. godini u RH za Općinu Petrijanec odobreno je ukupno 326.185,00 kuna. Općina Petrijanec je u 2017. godini prijavila elementarne nepogode mraz i sušu. Sredstva su doznačena 29. prosinca 2017. godine, a tijekom 2018. proslijeđena su korisnicima prema prijavama.

# 7. Mjere i suradnja s nadležnim tijelima

Nadležna tijela za provedbu mjera s ciljem djelomičnog ublažavanja šteta uslijed prirodnih nepogoda jesu:

* Vlada Republike Hrvatske,
* Povjerenstva za procjenu šteta od prirodnih nepogoda,
* Nadležna ministarstava (za poljoprivredu, ribarstvo i akvakulturu, gospodarstvo, graditeljstvo i prostorno uređenje, zaštitu okoliša i energetiku, more, promet i infrastrukturu ...),
* Varaždinska županija,
* Općina Petrijanec.

Prilikom provedbi mjera s ciljem djelomičnog ublažavanja šteta od prirodnih nepogoda o kojima odlučuju spomenuta nadležna tijela, obavezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi, onemogućavanje nesmetanog funkcioniranja gospodarstva, a posebice ugroženih skupina na područjima zahvaćenom prirodnom nepogodom kao što je socijalni ili zdravstveni status.

## 7.1. Povjerenstva

Poslove u svezi dodjele sredstava pomoći za ublažavanje i djelomično uklanjanje posljedica prirodnih nepogoda obavljaju:

* Državno povjerenstvo za procjenu šteta od prirodnih nepogoda,
* Županijsko povjerenstvo za procjenu šteta od prirodnih nepogoda,
* Općinsko povjerenstvo za procjenu šteta od prirodnih nepogoda.

Postupanja i poslove vezane uz dodjelu sredstva pomoći za ublažavanje i djelomično uklanjanje prirodnih nepogoda povjerenstva provode u suradnji s nadležnim ministarstvima, Vladom Republike Hrvatske i drugim tijelima koja sudjeluju u određenju kriterija i isplate sredstava pomoći  za djelomičnu sanaciju šteta od prirodnih nepogoda.

**Obaveze Općinskog povjerenstva:**

* utvrđuje i provjerava visinu štete od prirodne nepogode za područje Općine Petrijanec,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno *Zakonu,*
* izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta,
* surađuje sa županijskim povjerenstvom u provedbi *Zakona*,
* donose plan djelovanja u području prirodnih nepogoda iz svoje nadležnosti,
* obavlja druge poslove i aktivnosti iz svojeg djelokruga u suradnji sa županijskim povjerenstvom.

Predsjednik i broj članova Općinskog povjerenstava za procjenu šteta od elementarnih nepogoda Općine Petrijanec, određen je temeljem Odluke o imenovanju Povjerenstva za procjenu šteta od elementarnih nepogoda („Službeni vjesnik Varaždinske županije“ broj 48/17)***(Popis u Prilogu 2.).***

Temeljem čl. 14. st. 2. točke 8. *Zakona* Općinsko povjerenstvo donosi Plan djelovanja u području prirodnih nepogoda iz područja svoje nadležnosti. Plan djelovanja Povjerenstva za procjenu šteta Općine Petrijanec u području prirodnih nepogoda nalazi se u ***Prilogu 8.*** ovog Plana.

Sukladno članku 44. *Zakona*, Općinsko povjerenstvo za procjenu šteta od elementarnih nepogoda nastavlja sa radom do imenovanja Općinskog povjerenstva za procjenu šteta od prirodnih nepogoda. Članovima povjerenstva mogu se imenovati osobe koje imaju dobar ugled i koje raspolažu potrebnim stručnim znanjima.

**Obaveze Županijskog povjerenstva:**

* usklađuje rad gradskih i općinskih povjerenstava,
* provjerava i utvrđuje konačnu procjenu šteta jedinica lokalne i područne (regionalne) samouprave sa svojeg područja,
* podnosi Državnom povjerenstvu prijedlog s obrazloženjem za odobravanje žurne novčane pomoći za ublažavanje i djelomično uklanjanje posljedica prirodne nepogode,
* po potrebi izravno na terenu i području zahvaćenom prirodnom nepogodom obavlja izvid štete na imovini u kojem mogu sudjelovati predstavnici nadležnih ministarstava odnosno pravne osobe, ovisno o vrsti i posljedicama prirodne nepogode i nastale štete,
* objedinjuje i prosljeđuje putem Registra šteta Državnom povjerenstvu konačne procjene šteta te konačno izvješće o utrošku sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda nastalih u gradovima odnosno općinama na području Županije,
* imenuje stručno povjerenstvo na temelju prijedloga općinskog odnosno gradskog povjerenstva,
* donosi plan djelovanja u području prirodnih nepogoda iz svoje nadležnosti,
* obavlja i druge poslove određene odlukom o osnivanju, odnosno poslove koje provodi u suradnji s Državnim povjerenstvom.

Županijska skupština Varaždinske županije dana 25. travnja 2019. godine donijela je Rješenje o imenovanju Županijskog povjerenstva za procjenu šteta od prirodnih nepogoda („Službeni vjesnik Varaždinske županije“ broj 28/19) ***(Popis u Prilogu 3).*** Stručne i administrativne poslove za Županijsko povjerenstvo obavlja Upravni odjel za poljoprivredu i ruralni razvoj Varaždinske županije.

Temeljem čl. 12. st.4. *Zakona* članovi Županijskog povjerenstva u svojem radu dužni su postupati savjesno i u skladu s odredbama *Zakona*, u suprotnom, oštećenici imaju pravo tražiti nadoknadu štete od Varaždinske županije za učinjene propuste.

**Poslovi Državnog povjerenstva:**

Poslovi Državnog povjerenstva definirani su člankom 10. stavkom 1. *Zakona*. Hrvatski sabor je na sjednici održanoj 14. lipnja 2019. godine donio Odluku o imenovanju članova Državnog povjerenstva za procjenu šteta od prirodnih nepogoda („Narodne novine“ broj 61/19).

* **Stručno povjerenstvo**

Ako Općinsko povjerenstvo Općine Petrijanec nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, može zatražiti od Županijskog povjerenstva imenovanje stručnog povjerenstva na području Općine Petrijanec. U svojem radu stručno povjerenstvo surađuje sa Općinskim povjerenstvom Općine Petrijanec. Procjenu šteta Županijsko povjerenstvo obavezno je dostaviti Državnom povjerenstvu za procjenu šteta od elementarnih nepogoda i resornim Ministarstvima.

## 7.2. Agrotehničke mjere

Agrotehničke mjere su mjere kojima su vlasnici i posjednici poljoprivrednog zemljišta dužni poljoprivredno zemljište obrađivati na način na koji ne umanjuju njegovu bonitetnu vrijednost i one su propisane Pravilnikom o agrotehničkim mjerama („Narodne novine“ broj 22/19). Pod održavanjem poljoprivrednog zemljišta pogodnim za poljoprivrednu proizvodnju smatra se sprječavanje njegove zakorovljenosti i obrastanja višegodišnjim raslinjem, kao i sprječavanje smanjenja njegove plodnosti.

Agrotehničke mjere predstavljaju skup mehaničkih, fizikalnih, kemijskih i bioloških zahvata u i na poljoprivrednom zemljištu s ciljem povećanja ili održavanja trenutne plodnosti zemljišta te osiguranja odgovarajućeg gospodarenja sadržajem organskog ugljika s ciljem sprječavanja ili smanjenja degradacije tla i zemljišta kako bi se osigurala sigurnost hrane, prilagodba i ublažavanje klimatskih promjena, poboljšala kvaliteta tla, smanjila erozija, povećao kapacitet zadržavanja vode i povećala otpornost na sušu, dok bonitetna vrijednost zemljišta treba primjenom agrotehničkih mjera ostati ista ili bi se primijenjenim mjerama trebala povećati.

Pod agrotehničkim mjerama definirane Pravilnikom o agrotehničkim mjerama („Narodne novine“ broj 22/19) smatraju se:

1. Minimalna razina obrade i održavanja poljoprivrednog zemljišta povoljnim za uzgoj biljaka

Minimalna razina obrade i održavanja poljoprivrednog zemljišta podrazumijeva provođenje najnužnijih mjera u okviru prikladne tehnologije, a posebno:

a) redovito obrađivanje i održavanje poljoprivrednog zemljišta u skladu s određenom biljnom vrstom i načinom uzgoja, odnosno katastarskom kulturom poljoprivrednog zemljišta,

b) održavanje ili poboljšanje plodnosti tla,

c) održivo gospodarenje trajnim pašnjacima i livadama.

1. Sprječavanje zakorovljenosti i obrastanja višegodišnjim raslinjem

Vlasnici i posjednici poljoprivrednog zemljišta dužni su primjenjivati odgovarajuće agrotehničke mjere obrade tla i njege usjeva i nasada u cilju sprječavanja zakorovljenosti i obrastanja višegodišnjim korovom poljoprivrednog zemljišta.

Kod sprječavanja zakorovljenosti i obrastanja višegodišnjim raslinjem i njege usjeva potrebno je dati prednost ne kemijskim mjerama zaštite bilja kao što su mehaničke, fizikalne, biotehničke i biološke mjere zaštite, a kod korištenja kemijskih mjera zaštite potrebno je dati prednost herbicidima s povoljnijim ekotoksikološkim svojstvima.

1. Suzbijanje organizama štetnih za bilje

Vlasnici odnosno posjednici poljoprivrednog zemljišta moraju suzbijati organizme štetne za bilje, a kod suzbijanja obvezni su primjenjivati temeljna načela integrirane zaštite bilja sukladno posebnim propisima koji uređuju održivu uporabu pesticida.

1. Gospodarenje biljnim ostacima

U trogodišnjem plodoredu dozvoljeno je samo u jednoj vegetacijskoj godini uklanjanje biljnih ostataka s poljoprivrednih površina osim u slučajevima njihovog daljnjeg korištenja u poljoprivredi u smislu hrane ili stelje za stoku i u slučaju njihove potencijalne opasnosti za širenje organizama štetnih za bilje.

Vlasnici odnosno posjednici poljoprivrednog zemljišta moraju ukloniti sa zemljišta sve biljne ostatke koji bi mogli biti uzrokom širenja organizama štetnih za bilje u određenom agrotehničkom roku u skladu s biljnom kulturom.

Agrotehničke mjere gospodarenja s biljnim ostatcima obuhvaćaju:

a) primjenu odgovarajućih postupaka s biljnim ostatcima nakon žetve na poljoprivrednom zemljištu na kojem se primjenjuje konvencionalna i reducirana obrada tla,

b) primjenu odgovarajućih postupaka s biljnim ostatcima na površinama na kojima se primjenjuje konzervacijska obrada tla,

c) obvezu uklanjanja suhih biljnih ostataka ili njihovo usitnjavanje s ciljem malčiranja površine tla nakon provedenih agrotehničkih mjera u višegodišnjim nasadima,

d) obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem te se ovaj materijal mora zbrinuti/koristiti na ekološki i ekonomski održiv način, kao što je izrada komposta, malčiranje površine, alternativno gorivo i sl.

Žetveni ostatci ne smiju se spaljivati, a njihovo je spaljivanje dopušteno samo u cilju sprječavanja širenja ili suzbijanja organizama štetnih za bilje uz provođenje mjera zaštite od požara sukladno posebnim propisima.

1. Održavanje organske tvari i humusa u tlu

Organska tvar u tlu održava se provođenjem minimalno trogodišnjeg plodoreda prema pravilima struke ili uzgojem usjeva za zelenu gnojidbu ili dodavanjem poboljšivača tla.

Trogodišnji plodored podrazumijeva izmjenu u vremenu i prostoru: strne žitarice – okopavine – leguminoze ili industrijsko bilje ili trave ili djeteline ili njihove smjese. Redoslijed usjeva u plodoredu mora biti takav da se održava i poboljšava plodnost tla, povoljna struktura tla, optimalna razina hranjiva u tlu.

Trave, djeteline, djetelinsko-travne smjese sastavni su dio plodoreda i mogu na istoj površini ostati duže od tri godine.

1. Održavanje povoljne strukture tla

Korištenje mehanizacije mora biti primjereno stanju poljoprivrednog zemljišta i njegovim svojstvima.

U uvjetima kada je tlo zasićeno vodom, poplavljeno ili prekriveno snijegom zabranjeno je korištenje poljoprivredne mehanizacije na poljoprivrednom zemljištu, osim prilikom žetve ili berbe usjeva.

1. Zaštita od erozije

Na nagnutim terenima (>15%) obveza je provoditi pravilnu izmjenu usjeva. Međuredni prostori na nagnutim terenima (>15%) pri uzgoju trajnih nasada moraju biti zatravljeni, a redovi postavljeni okomito na nagib terena. Na nagibima većim od 25% zabranjena je sjetva jarih okopavinskih usjeva rijetkog sklopa.

Na prostorima gdje dominiraju teksturno lakša tla pored konzervacijske obrade u cilju ublažavanja pojave i posljedica erozije vjetrom moraju se podići vjetrozaštitni pojasi.

1. Održavanje plodnosti tla

Plodnost tla se mora održavati primjenom agrotehničkih mjera, uključujući gnojidbu, gdje je primjenjivo, kojom se povećava ili održava povoljan sadržaj makro i mikro hranjiva u tlu, te optimalne fizikalne i mikrobiološke značajke tla.

Temeljem čl. 4. Pravilnika o agrotehničkim mjerama („Narodne novine“ broj 22/19) Općina Petrijanec u obavezi je podnijeti Ministarstvu poljoprivrede i Hrvatskoj agenciji za poljoprivredu i hranu-Centar za tlo sa sjedištem u Osijeku, godišnje izvješće o primjeni agrotehničkih mjera do 31. ožujka svake tekuće godine za prethodnu godinu.

Obzirom da je suša sve učestalija na području Općine Petrijanec, veoma su bitne agrotehničke mjere kojima se umanjuje utjecaj nedostatka oborina. U posljednjih 10 godina, elementarna nepogoda zbog suše je proglašena 2 puta, s time da se suša pojavljivala i češće, ali sa nedovoljno šteta kako bi se proglasila elementarna (prirodna) nepogoda. Nastavno u Planu prikazane su mjere kojima se sprječava isušivanje tla.

Tijekom obrade tla, cilj je povećanje njegove sposobnosti da akumulira što veću količinu oborina te da je zadrži u tlu i spriječi isparavanje kako bi u zadanom trenutku bila biljkama na raspolaganju. Na zadržavanje vlage u tlu utječu struktura tla, organska tvar u tlu i biljni ostaci na tlu koji pospješuju upijanje oborina, a ujedno štite tlo od erozije i utječu na mikrobiološku aktivnost tla. Dubokim oranjem dolazi do akumuliranja zimske vlage u tlu. Prilikom obrade tla zahtijeva se primjereno korištenje mehanizacije na način da se mehanizacija ne koristi na poljoprivrednim površinama ako je tlo zasićeno vodom, poplavljeno ili prekriveno snijegom (osim prilikom berbe/žetve uroda). U jesen uzorana zimska brazda pospješuje upijanje zimskih oborina, kiše i snijega. Na proljeće je zimsku brazdu potrebno zatvoriti, primjerice drljanjem, pri čemu se stvara površinski izolacijski sloj tla, koji čuva vlagu u dubljim slojevima. Nakon žetve žitarice, najpoželjnije je odmah obaviti plitko oranje kako bi se zaustavio kapilarni uspon vode, spriječilo isparavanje i sačuvala voda u tlu. Osima same obrade tla, veoma je bitna i gnojidba tla. U periodu suše, način gnojidbe treba prilagoditi vremenskom periodu trajanja sušnih uvjeta. Ako biljke pokazuju teže posljedice suše, uvenuće/žućenje listova, gnojidba im ne može pomoći. Tijekom visokih temperatura i nedostatka vlage, treba izbjegavati gnojidbu dušičnim gnojivima (KAN, UREA), prije svega na travnjacima jer u nedostatku vlage gnojiva ne mogu djelovati kako treba[[2]](#footnote-2).

Općinsko vijeće Općine Petrijanec je na svojoj 19. sjednici održanoj dana 09. ožujka 2017. godine donijelo Odluku o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu („Službeni vjesnik Varaždinske županije“ broj 23/17).

Najčešće nepravilnosti koje su uočene jesu: zakorovljenost, obrastanje višegodišnjim raslinjem, rast ambrozije, širenje raslinja i bolesti na susjedne poljoprivredne parcele koje se obrađuju, orezivanje i rušenje drveća koje ometa normalno odvijanje prometa. Posebnu pozornost je potrebno obratiti na uklanjanje suhih biljnih ostataka nakon provedenih agrotehničkih mjera u trajnim nasadima do 01. svibnja tekuće godine te na zabranu spaljivanja korova i biljnog otpada na poljoprivrednom zemljištu od 01. svibnja do 01. listopada tekuće godine kako bi se spriječio nastanak i širenje požara otvorenog prostora.

Temeljem iskustava, kod sušnih razdoblja koja su uglavnom praćena visokim temperaturama zraka dolazi do pojave stresa kod biljaka. Stres kod biljaka utječe na rast i razvoj, pri čemu on različito djeluje na različite kulture. Moguća rješenja koja su dana za rješavanje navedene problematike jest navodnjavanje i sadnja kultura koje su tolerirane na sušu i ekstremno visoke temperature zraka. Većina gena odgovornih za tolerantnost na sušu te nedostatak vlage u tlu općenito, ima inducibilne promotore, a hormon abscizinska kiselina (ABA) je signal koji ih u dosta slučajeva aktivira. Kod pšenice je identificirano više lokusa za kvantitativna svojstva (QTL-a) povezanih sa svojstvom tolerantnosti, a nalaze se na različitim kromosomima. Genetički modificirana pšenica pokazala je veliku tolerantnost na sušu u poljskim pokusima.

Tolerantnost genotipova na sušu je kompleksna odlika i može se postići ako genotip posjeduje jedan od sljedećih mehanizama: mehanizam za izbjegavanje suše, mehanizam za smanjenje dehidracije, te mehanizam za tolerantnost na dehidraciju[[3]](#footnote-3).

Županijska skupština Varaždinske županije donijela je Odluku o potporama poljoprivredi za razdoblje od 2016. do 2020. godine („Službeni vjesnik Varaždinske županije“ broj 53/15, 69/17 i 2/18).

Varaždinska županija će u razdoblju od 2016. do 2020. godine dodjeljivati potpore za sljedeće aktivnosti u poljoprivredi:

* Mjera 1: Okrupnjavanje i povećanje poljoprivrednog zemljišta,
* Mjera 2: Analiza poljoprivrednog zemljišta,
* Mjera 3: Očuvanje tradicionalnih proizvoda, obrta i usluga,
* Mjera 4: Cjeloživotno obrazovanje,
* Mjera 5: Podizanje trajnih nasada,
* Mjera 6: Nabava i postavljanje sustava za navodnjavanje,
* Mjera 7: Nabava i postavljanje sustava za zaštitu od tuče,
* Mjera 8: Nabava novih ili modernizacija postojećih plastenika ili staklenika,
* Mjera 9: Usklađivanje proizvoda i usluga s potrebama tržišta,
* Mjera 10: Ekološka proizvodnja,
* Mjera 11: Potpora za uklanjanje posljedica štete na poljoprivrednom gospodarstvu,
* Mjera 12: Zadružno poduzetništvo,
* Mjera 13: Zaštita biološke i krajobrazne raznolikosti.

Upravni odjel za poljoprivredu i ruralni razvoj Varaždinske županije je objavio Javni poziv za dodjelu potpora male vrijednosti u poljoprivredi Varaždinske županije u 2019. godini KLASA:320-21/19-01/1, URBROJ:2186/1-05-19-1, pri čemu su za predmet ovog Plana najznačajnije ove mjere:

**Mjera 5: Podizanje trajnih nasada**

* U cilju stvaranja novih nasada, Varaždinska županija subvencionirat će nabavku kvalitetnih voćnih sadnica te sadnica ljekovitog i aromatičnog bilja. Voćne sadnice subvencionirat će se u visini 25% nabavne cijene do maksimalnog iznosa prema Tablici 5.

Tablica 5. Subvencije trajnih nasada

|  |  |  |  |
| --- | --- | --- | --- |
| **R.B.** | **VRSTA VOĆNIH SADNICA** | **MIN. KUPLJENO SADNICA** | **MAX. SUBVENCIJE PO VOĆNOJ SADNICI (KN)** |
| **1.** | Jabuka - M9 | 450 | 4,00 |
| **2.** | Jabuka – MM106 | 180 | 4,00 |
| **3.** | Ljeska | 80 | 4,00 |
| **4.** | Trešnja | 150 | 8,00 |
| **5.** | Višnja, šljiva | 80 | 8,00 |
| **6.** | Borovnica | 250 | 10,00 |
| **7.** | Kruška | 330 | 7,00 |
| **8.** | Kruška viljamovka | 100 | 9,00 |
| **9.** | Breskva, nektarina, marelica | 180 | 8,00 |
| **10.** | Malina | 1000 | 3,00 |
| **11.** | Kupina, ribizl | 650 | 3,00 |
| **12.** | Jagode | 1500 | 0,50 |
| **13.** | Orah cijepljeni | 25 | 25,00 |
| **14.** | Kesten | 25 | 10,00 |
| **15.** | Aromatično bilje (lavanda i sl.) | 800 | 1,00 |
| **16.** | Nove vrste voćnog sadnog materijala (goji bobice, aronija, šipak i drugo) | 250 ili prema tehnološkim uputama za 0,25 ha | Max. do 25% od nabavne cijene |

Iznos potpore za voćne sadnice po korisniku može iznositi maksimalno 15.000,00 kuna godišnje.

**Mjera 6. Nabava i postavljanje sustava za navodnjavanje**

* Potpora se odobrava za vodno-istražne radove, kopanje i bušenje bunara, nabavu sustava za navodnjavanje u iznosu od 25% dokumentiranih troškova. Iznos potpore po korisniku može maksimalno iznositi 25.000,00 kuna godišnje.

**Mjera 7. Nabava i postavljanje sustava za zaštitu od tuče**

* Postavljanje mreža protiv tuče je redovita tehnološka mjera pri podizanju novih višegodišnjih nasada u Županiji. Zaštitne mreže sufinancirati će se u visini do 25% od uloženih sredstava, a max. iznos sredstava potpore po jednom korisniku iznosi najviše 25.000,00 kuna.

**Mjera 8. Nabava novih i modernizacija postojećih plastenika ili staklenika**

* Sufinanciranje nabave novih plastenika ili staklenika (sa ili bez sustava za navodnjavanje i grijanje), nabava novih sustava za grijanje i navodnjavanje (modernizaciju) postojećih staklenika i plastenika, nabava dvostruke folije za postojeće plastenike. Podizanje novih ili modernizacija postojećih plastenika ili staklenika sufinancirati će se u visini do 25% od uloženih sredstava ili maksimalno 25.000,00 kuna po jednom korisniku godišnje.

## 7.3. Primjena jedinstvenih cijena i priroda za razdoblje od 1.travnja 2019. godine do 31. ožujka 2020. godine

Dana 27. ožujka 2019. godine, na sjednici Državnog povjerenstva za procjenu štete od elementarnih nepogoda donesen je *Zaključak o prihvaćanju prosječnih prinosa i cijena poljoprivrednih kultura za razdoblje od 1. travnja 2019. do 31. ožujka 2020. godine.* Navedenim Zaključkom su prihvaćene cijene za procjenu štete od elementarnih nepogoda koje će se koristiti od 01. travnja 2019. godine do 31. ožujka 2020. godine prilikom utvrđivanja šteta u poljoprivredi ***(Prilog 7.).***

## 7.4. Osiguranje usjeva, životinja i biljaka

Pravilnikom o provedbi mjere 17 Upravljanje rizicima, podmjere 17.1 Osiguranje usjeva, životinja i biljaka iz Programa ruralnog razvoja Republike Hrvatske za razdoblje 2014. – 2020. („Narodne novine“ broj 29/18) kao jedna od podmjera navedeno je osiguranje usjeva, životinja i biljaka.

Stupanjem na snagu Pravilnika o provedbi mjera Programa ruralnog razvoja Republike Hrvatske za razdoblje 2014. -2020. („Narodne novine“ broj 91/19), prestaje važiti prethodno navedeni Pravilnik, ali postupci koji su pokrenuti po odredbama tog Pravilnika u skladu s tim odredbama će se i završiti.

Nepovoljne klimatske prilike u poljoprivredi označavaju nepovoljne vremenske uvjete kao što su mraz, udar groma, oluja, tuča, led, duža vremenska razdoblja visokih temperatura te jaka kiša, koji se mogu izjednačiti s prirodnom nepogodom, kao i njihove posljedice u obliku poplava, suša i/ili požara.

Predmet osiguranja je vrijednost biljne ili stočarske proizvodnje (prinos, urod, grlo, kljun, proizvod uključujući kvalitetu) na određenoj proizvodnoj jedinici koju u proizvodnji predstavlja ARKOD parcela, a u stočarskoj proizvodnji Jedinstveni identifikacijski broj gospodarstva. Ako se dogodi osigurani slučaj osiguravateljsko društvo je dužno isplatiti osigurninu. Osigurninu po polici osiguranja moguće je ostvariti ako je Župan proglasilo nepovoljnu klimatsku priliku, koja se može izjednačiti s elementarnom nepogodom. U slučaju da Župan ne proglasi elementarnu nepogodu, društvo za osiguranje prije isplate osigurnine mora zatražiti potvrdu Državnog hidrometeorološkog zavoda o evidentiranoj nepovoljnoj klimatskoj prilici na području Općine Petrijanec.

Agencija za plaćanja u poljoprivredi, ribarstvu i ruralnom razvoju, objavila je Natječaj za provedbu podmjere 17.1 „Osiguranje usjeva, životinja i biljaka“ dana 6. travnja 2018. godine, na mrežnim stranicama Agencije za plaćanja (www.appprr.hr), mrežnim stranicama Ministarstva poljoprivrede (www.mps.hr) i Programa ruralnog razvoja (www.ruralnirazvoj.hr). [Prve izmjene Natječaja za provedbu podmjere 17.1. Osiguranje usjeva, životinja i biljaka na snazi su od 5. veljače 2019.](https://www.apprrr.hr/wp-content/uploads/2019/02/1.-izmjene-Natjecaja-17.1.pdf) godine[[4]](#footnote-4).

Prihvatljivi korisnici su fizičke i pravne osobe upisane u Upisnik poljoprivrednika i koje odgovaraju definiciji aktivnog poljoprivrednika. Korisnik mora biti upisan u Upisnik poljoprivrednika u trenutku podnošenja zahtjeva za isplatu potpore. Isti (jedan) korisnik može podnijeti više zahtjeva za isplatu potpore tijekom jednog natječaja, a zahtjev se može podnijeti za jednu ili više polica osiguranja[[5]](#footnote-5).

Agencija za plaćanja u poljoprivredi, ribarstvu i ruralnom razvoju je dana 26. srpnja 2019. godine objavila Izmjene natječaja za provedbu Podmjere 17.1 Osiguranje usjeva, životinja i biljaka.  Najznačajnija promjena u Izmjenama natječaja odnosi na način isplate potpore. Naime, potpora se isplaćuje na žiro račun korisnika naveden u Evidenciji korisnika i/ili na žiro račun društva za osiguranje. Kada se na temelju dokumenta kojim se dokazuje plaćanje utvrdi da je korisnik podmirio više od 30% od ukupne vrijednosti premije osiguranja po pojedinoj polici, ali premija osiguranja nije plaćena u cijelosti, potpora se isplaćuje društvu za osiguranje koje je izdalo predmetnu policu osiguranja. U navedenom slučaju društva za osiguranja obvezna su dio iznosa potpore koji se odnosi na premiju osiguranja iznad 30% ukupne vrijednosti premije osiguranja koju je podmirio korisnik uplatiti na račun korisnika najkasnije u roku od 30 dana od dana kada je predmetna uplata izvršena od strane Agencije za plaćanja.

Predmet osiguranja nije nadoknada izgubljene dugotrajne imovine (višegodišnji nasadi, osnovno stado, zemljišni pokrov) već prosječna vrijednost poljoprivredne proizvodnje (prinos, urod, grlo, kljun, proizvod). Ono što je malo manje poznato, jest pravo nadoknade štete za izbijanje bolesti životinja i zoonoza, čiji popis se nalazi u Tablici 6.

Tablica 6. Popis bolesti životinja i zoonoza iz Uredbe (EU) br. 652/2014 europskog parlamenta i vijeća

|  |  |  |
| --- | --- | --- |
| **R.B.** | **BOLESTI ŽIVOTINJA** | **BOLESTI ŽIVOTINJA I ZOONOZE** |
| **1.** | Goveđa kuga | Tuberkoloza goveda |
| **2.** | Kuga malih preživača | Bruceloza goveda |
| **3.** | Vezikularna bolest svinja | Bruceloza ovaca i koza (B.melitensis) |
| **4.** | Bolest plavog jezika | Bolest plavog jezika u endemskim ili visokorizičnim područjima |
| **5.** | Tješinska bolest | Afrička svinjska kuga |
| **6.** | Ovčje i kozje boginje | Vezikularna bolest svinja |
| **7.** | Groznica riftske doline | Klasična svinjska kuga |
| **8.** | Bolest kvrgave kože | Bedrenica |
| **9.** | Konjska kuga | Zarazna pleuropneumonija goveda |
| **10.** | Vezikularni stomatitis | Influenca ptica |
| **11.** | Venezuelski virusni encefalitis konja | Bjesnoća |
| **12.** | Epizootska hemoragijska bolest jelena | Ehinokokoza |
| **13.** | Klasična svinjska kuga | Transmisivne-spongiformne encefalopatije (TSE) |
| **14.** | Afrička svinjska kuga | Kampilobakterioza |
| **15.** | Zarazna pleuropneumonija goveda | Listerioza |
| **16.** | Influenca ptica | Salmoneloza (zoonotska salmonela) |
| **17.** | Newcastelska bolest | Trihineloza |
| **18.** | Slinavka i šap | Verotoksična Escherichia coli (VTEC) |
| **19.** | Infekcija s Bonamia exitiosa | Virusna hemoragijska septikemija (VHS) |
| **20.** | Infekcija s Perkinsus marinus | Zarazna hematopoetska nekroza (IHN) |
| **21.** | Infekcija s Microcytos mackini | Bolest koju uzrokuje virus koi herpes (KHV) |
| **22.** |  | Infekcija s Marteilia refringen |
| **23.** |  | Infekcija s Bonamia ostreae |
| **24.** |  | Kuga malih preživača |
| **25.** |  | Ovčje boginje |
| **26.** |  | Kozje boginje |
| **27.** |  | Bolest kvrgave kože |

**Izvor:** [**https://www.apprrr.hr/podmjera-17-1-osiguranje-usjeva-zivotinja-i-biljaka/**](https://www.apprrr.hr/podmjera-17-1-osiguranje-usjeva-zivotinja-i-biljaka/)

# 8. Zaključak

Svrha ovog Plana je prikaz specifičnosti prirodnih nepogoda na području Općine Petrijanec, prijašnjih šteta te posljedica istih kako bi se stanovništvo uputilo na primjene mjera sprječavanja nepogoda ili ublažavanju njihovih posljedica u slučaju kada su one nepredvidive te se stanovništvo ne može pravovremeno pripremiti.

Iskustveni podaci pokazuju važnost primjene raznih mjera kako bi se posljedice prirodnih nepogoda što više ublažile. Dosadašnja praksa je ukazala na nužnost promjena u postojećem sustavu dodjele pomoći za nastale štete od prirodnih nepogoda. U budućnosti se očekuje nastanak novih šteta na poljoprivrednim zemljištima, pri čemu nije moguće procijeniti razmjere nastanka istih. Ovog trenutka moguće je utvrditi kako je postotak osiguranja imovine, posebice u poljoprivredi, iznimno malen. Potrebno je u većoj mjeri osiguravati imovinu, što bi u konačnici imalo pozitivne učinke na gospodarstvo jer pomoć iz državnog proračuna nije dostatna za pokriće nastalih šteta, a posebice za stabiliziranje poslovanja oštećenika koji se bavi određenom gospodarskom djelatnošću.

Postojeći uspostavljeni sustav omogućuje dodjelu državne potpore za osiguranje šteta u poljoprivredi kao i Program ruralnog razvoja koji kroz mjere osigurava sredstva za nadoknadu izgubljenog proizvodnog potencijala u poljoprivredi i pokriće troškova premije osiguranja usjeva, životinja i biljaka uzrokovanih različitim čimbenicima, a što uključuje i prirodne nepogode koje određuje ovaj Plan.

Svrha ovog Plana je prikaz specifičnosti prirodnih nepogoda na području Općine Petrijanec, prijašnjih šteta te posljedica istih kako bi se stanovništvo uputilo na primjene mjera sprječavanja nepogoda ili ublažavanju njihovih posljedica u slučaju kada su one nepredvidive te se stanovništvo ne može pravovremeno pripremiti.

U cilju sprječavanja nastanka i ublažavanja posljedica prirodnih nepogoda veoma je bitna suradnja Općine Petrijanec, Općinskog povjerenstva, operativnih snaga sustava civilne zaštite te stanovnika Općine Petrijanec, koji svojim djelovanjem mogu u znatnoj mjeri spriječiti nastanak prirodne nepogode i ublažiti njihove posljedice.

KLASA: 920-11/19-01/77

URBROJ: 2186-06-01/19-25

Petrijanec, 28. studenoga 2019.

**Predsjednik Općinskog vijeća**

mr. sc. Martin Evačić, v. r.

1. Terminološki gledano elementarne nepogode su jednake prirodnim nepogodama te zbog perioda prilagodbe ponegdje će se još koristiti naziv elementarne nepogode [↑](#footnote-ref-1)
2. Izvor: http://www.savjetodavna.hr/adminmax/File/savjeti/agrotehnika.pdf [↑](#footnote-ref-2)
3. Izvor: Mehanizmi tolerantnosti biljaka na sušu i njihova genska osnova kod pšenice

   Autori: Snježana Kereša, Marijana Barić, Martina Horvat i Ivanka Habuš Jerčić [↑](#footnote-ref-3)
4. Izvor: https://www.apprrr.hr/podmjera-17-1-osiguranje-usjeva-zivotinja-i-biljaka/ [↑](#footnote-ref-4)
5. Izvor: http://www.redea.hr/osiguranje-usjeva-zivotinja-i-biljaka-2/ [↑](#footnote-ref-5)